wannaphong/clean_thaiwikipedia huggingface dataset:
# แซ็ง-โล
แซ็ง-โล (,) เป็นเทศบาลของจังหวัดม็องช์ในแคว้นบัส-นอร์ม็องดีในประเทศฝรั่งเศส แซ็ง-โลตั้งอยู่ทางตะวันตกเฉียงเหนือของประเทศCommune de Saint-Lô (50502), INSEE

ประชากร
การพัฒนาของประชากร
ใน ค.ศ. 2017 เทศบาลนี้มีประชากร 19,116 คนÉvolution et structure de la population en 2017, INSEE

การพัฒนาของประชากรในแซ็ง-ครัวซ์-เดอ-แซ็ง-โล (ยุบเลิกใน ค.ศ. 1964)

การพัฒนาของประชากรในแซ็ง-ตอมา-เดอ-แซ็ง-โล (ยุบเลิกใน ค.ศ. 1964)
# หินโผล่
หินโผล่นี้เป็นตัวบ่งชี้ถึงการเรียงตัวของชั้นหินตะกอนที่สำคัญและใช้ทำแผนที่ธรณีวิทยา (geologic map) รวมทั้งบอกถึงประวัติทางธรณี ณ จุดที่มีหินโผล่ โดยศึกษาโครงสร้างธรณีจากแนวการวางตัวของหินโผล่ ได้แก่ ระนาบชั้นหิน (bedding plane), แกนคดโค้ง (fold axis), การเรียงตังของตะกอน (foliation)
# เจสซิกา แทนดี้
เจสซี อลิซ "เจสซิกา" แทนดี้  (7 มิถุนายน ค.ศ. 1909 - 11 กันยายน ค.ศ. 1994) เป็นนักแสดงชาวอังกฤษ ทั้งละครเวทีและภาพยนตร์

เธอปรากฏตัวครั้งแรกบนเวทีลอนดอนในปี ค.ศ. 1926 เมื่ออายุได้ 16 ปี รับบทแสดงคู่กับนักแสดงอื่นอย่าง ลอเรนซ์ โอลิเวียร์, จอห์น กีลกัด เป็นต้น เธอยังแสดงภาพยนตร์อังกฤษ จากนั้นชีวิตสมรสเธอก็จบลงกับแจ็ก ฮอว์กินส์ เธอย้ายไปอยู่นิวยอร์ก ที่เธอพบกับนักแสดงชาวแคนาดา ฮูม โครนีน ที่เป็นสามีคนที่ 2 ของเธอ และมักได้แสดงละครเวทีและบนจออยู่บ่อยครั้ง

เธอได้รับการเสนอชื่อเข้าชิงรางวัลโทนีจากการแสดงบท แบลนเช ดูบอยส์ ในละครบรอดเวย์เรื่อง A Streetcar Named Desire ในปี 1948 โดยได้รับรางวัลร่วมกับแคเทอรีน คอร์เนลล์และจูดิธ แอนเดอร์สัน หลังจากนั้น 3 ทศวรรษ เธอยังมีผลงานเป็นระยะ ๆ รวมถึงในภาพยนตร์ของอัลเฟรด ฮิตช์คอกเรื่อง The Birds (1963) และผลงานการแสดงที่รับรางวัลโทนีอย่างเรื่อง The Gin Game (เธอแสดง 2 บทบาท คู่กับสามีของเธอ โครนีน) ในปี 1977

ในช่วงกลางคริสต์ทศวรรษ 1980 เธอมีผลงานอีกครั้ง เธอแสดงคู่กับฮูม โครนีน ในละครบรอดเวย์เรื่อง Foxfire ในปี 1983 และผลงานดัดแปลงโทรทัศน์ 4 ปีให้หลัง ได้รับทั้งรางวัลโทนีและรางวัลเอมมีจากบทแอนนี เนชันส์ ในช่วงปลายปีนี้เธอปรากฏในภาพยนตร์หลายเรื่องอย่างเช่นเรื่อง Cocoon (1985) ที่มีโครนีนด้วยเช่นกัน

เธอกลายเป็นนักแสดงหญิงที่อายุมากที่สุดที่ได้รับรางวัลออสการ์ในสาขานักแสดงนำหญิงยอดเยี่ยม จากการแสดงในเรื่อง Driving Miss Daisy (1989) ทั้งยังได้รับรางวัลบริติชฟิล์มอวอร์ดและรางวัลลูกโลกทองคำ เธอยังได้รับการเสนอชื่อเข้าชิงรางวัลออสการ์ในสาขานักแสดงสมทบหญิงยอดเยี่ยมจากการแสดงในเรื่อง Fried Green Tomatoes (1991) เธอเป็นโรคมะเร็งรังไข่ในปี 1990 แต่ก็ยังทำงานต่อจนเธอเสียชีวิตหลังจากนั้นไม่นาน
# จังหวัดลัวเรแชร์
ลัวเรแชร์  เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส ชื่อจังหวัดลัวเรแชร์ตั้งตามชื่อแม่น้ำลัวร์และแม่น้ำแชร์ ตัวจังหวัดตั้งอยู่ทางเหนือตอนกลางค่อนไปทางเหนือของประเทศ โดยมีบลัวเป็นเมืองหลัก ใน ค.ศ. 2019 จังหวัดนี้มีประชากร 329,470 คนPopulations légales 2019: 41 Loir-et-Cher, INSEE

ลัวเรแชร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดออร์เลอาแนและตูแรน

สถานที่สำคัญและน่าสนใจในจังหวัดลัวเรแชร์ ได้แก่ ปราสาทและวังแห่งลุ่มแม่น้ำลัวร์ที่เป็นแหล่งมรดกโลกUNESCO: 933 ซึ่งรวมถึงพระราชวังช็องบอร์และพระราชวังบลัว

ประชากร
# ระบบลำธาร
ระบบลำธาร หรือ drainage system หรือ drainage pattern เป็นลักษณะของทิศทางการไหลของธารน้ำ แม้ว่าสาขาแม่น้ำทั้งหลายจะไหลไปทางเดียวกัน แต่รูปร่างหรือรูปแบบแม่น้ำ มักมีลักษณะณะแตกต่างกันไปในแต่ละพื้นที่ ซึ่งอาจจะเนื่องมาจากชนิดหิน (lithology) ลักษณะโครงสร้างหิน (rock structure) และความลาดชันที่แตกต่างกันก็ได้ ระบบธารน้ำที่พบเห็นบ่อย ๆ ได้แก่

 ระบบกิ่งไม้ (dendritic pattern) ซึ่งแสดงสาขาของลำธารให้มีลักษณะคล้ายกิ่งก้านสาขาของต้นไม้ใหญ่ ซึ่งมักพบในบริเวณที่พื้นดินประกอบด้วยหินที่มีเนื้อเดียวกัน เช่น หินทราย หินแกรนิต หรือหินไนส์ แม่น้ำมูลและแม่น้ำชีในภาคอีสานที่ไหลลงสู่แม่น้ำโขงก็มีลักษณะการไหลเช่นนี้
 ระบบตั้งฉาก (rectangular pattern) เกิดในบริเวณที่มีรอยแตกของหินตัดกันเป็นมุม 2 แนวตั้งฉากหรือเกือบตั้งฉากซึ่งกันและกัน 
 ระบบกึ่งขนานหรือระบบเถาองุ่น (trellis pattern) เกิดจากการสลับชั้นกันระหว่างชั้นหินแข็งกับชั้นหินอ่อน
 ระบบขนาน (parallel pattern) เกิดเมื่อในบริเวณนั้นมีรอยแตกของหินเด่นชัดเพียงทิศเดียว หรือรอยแตกที่ได้ขนานกัน
 ระบบรัศมี (radial pattern) เกิดในบริเวณที่เป็นภูเขาไฟลูกโดด เช่นในญี่ปุ่น หรือเม็กซิโก ลำธารมักจัดตัวกันในลักษณะที่สาขาแผ่ออกไปเป็นเส้นรัศมีโดยรอบเขา
 ระบบวงปี (annular pattern) เกิดในกรณีที่ลำธารพัฒนาบนชั้นหินที่วางซ้อนกันเกือบอยู่ในแนวระดับในภูเขาหนึ่ง ๆ
# สันดอนเชื่อมเกาะ
thumb|260px|right|ชายหาดและสันดอนเชื่อมเกาะบริเวณภูเขา Maunganui นิวซีแลนด์

สันดอนเชื่อมเกาะ  เป็นศัพท์บัญญัติของสำนักงานราชบัณฑิตยสภา หรือที่รู้จักกันในชื่อของ ทะเลแหวก สันดอนเชื่อมเกาะเป็นลักษณะทางธรณีสัณฐานวิทยาชนิดหนึ่ง ที่มีลักษณะเป็นสันทรายเชื่อมระหว่างชายฝั่งกับเกาะ โดยจะปรากฏขึ้นเมื่อระดับน้ำทะเลลดลง และจะชัดเจนมากในช่วงก่อนและหลังวันขึ้น 15 ค่ำประมาณ 5 วัน สำหรับในประเทศไทยช่วงเวลาที่เหมาะสมจะอยู่ในช่วงเดือนพฤศจิกายนถึงต้นพฤษภาคม

สันดอนเชื่อมเกาะเป็นสันทรายที่เกิดจากการพัดพาตะกอนทรายมาสะสมตัวบนสัณฐานโดยกระแสน้ำทะเลและคลื่น เกิดเป็นแนวยาวยื่นออกจากชายฝั่งทะเลออกไปเชื่อมกับเกาะขนาดเล็กในทะเล ตัวอย่างสันดอนเชื่อมเกาะในประเทศไทย ได้แก่ สันดอนเชื่อมเกาะเต่า สุราษฎร์ธานี สันดอนเชื่อมเกาะบริเวณอ่าวคุ้งกระเบน จันทบุรี และสันดอนเชื่อมเกาะยอบริเวณทะเลสาบสงขลา

 แหล่งข้อมูลอื่น 
 http://www.marinepcd.org/seastory/coastal.html
 http://infoterra.deqp.go.th/modules.php?name=News&file=print&sid=48
 http://www.rmutphysics.com/CHARUD/naturemystery/sci3/geology/chp_10.pdf
# จังหวัดโวกลูซ
โวกลูซ (,) เป็นจังหวัดที่ตั้งอยู่ในแคว้นพรอว็องซาลป์-โกตดาซูร์ในประเทศฝรั่งเศส จังหวัดโวกลูซตั้งชื่อตามชื่อน้ำพุที่มีชื่อเสียงฟงแตน-เดอ-โวกลูซ ตัวจังหวัดตั้งอยู่ทางตะวันออกเฉียงใต้ของฝรั่งเศส โดยมีอาวีญงเป็นเมืองหลัก ใน ค.ศ. 2019 จังหวัดนี้มีประชากร 561,469 คนPopulations légales 2019: 84 Vaucluse, INSEE

ประวัติ
โวกลูซก่อตั้งขึ้นเมื่อวันที่ 8 ธันวาคม ค.ศ. 1793 จากบางส่วนของจังหวัดบุช-ดูว์-โรน, โดรม และบัสซาลป์ (ที่ต่อมาเปลี่ยนเป็นอาลป์-เดอ-โอต-พรอว็องส์)

สถานที่สำคัญและน่าสนใจในจังหวัดโวกลูซก็ได้แก่ ประตูชัยแห่งออร็องฌ์, อาสนวิหารออร็องฌ์ และอาสนวิหารการ์ป็องทรา

 ประชากร 
พัฒนาการของจำนวนประชากรตั้งแต่ ค.ศ. 1801:
# ปราสาทโบราณแห่งเกาะอีเยอ
ปราสาทโบราณแห่งเกาะอีเยอ (, ฟังเสียง) เป็นซากปราสาทที่ตั้งอยู่บนฝั่งมหาสมุทรแอตแลนติกในจังหวัดว็องเด แคว้นเปอีเดอลาลัวร์ ประเทศฝรั่งเศส 

โอลีวีเยที่ 4 แห่งกลีซง นักสร้างปราสาทคนสำคัญเป็นผู้สร้างปราสาทแห่งเกาะอีเยอเพื่อใช้ในการป้องกันชาวเกาะจากการถูกรุกรานโดยชาวต่างประเทศ ครั้งที่เกาะถูกยึดครองนานที่สุดก็เมื่อโรเบิร์ต โนลส์ โจรสลัดมีชื่อของอังกฤษเข้ามาบุกยึดปราสาทในปี ค.ศ. 1355 และยึดครองเกาะอยู่ 37 ปี  ในปี ค.ศ. 1381 โอลีวีเยที่ 5 แห่งกลีซงก็ยึดเกาะคืนได้ระหว่างการยึดปัวตูคืน

ระหว่างยุคฟื้นฟูศิลปวิทยา ฌ็องที่ 5 แห่งรีเยอ ประมุขของเกาะก็ทำการก่อสร้างกำแพงและหอล้อมรอบปราสาท การก่อสร้างลักษณะนี้ทำโดยวิศวกรจากอิตาลีที่พระเจ้าฟร็องซัวที่ 1 ทรงนำกลับมาจากสงครามอิตาลีด้วย  ต่อมาโวบ็องก็วิวัฒนาการปรับปรุงมาใช้ในการสร้างป้อมอันมีชื่อเสียงต่อมา ระบบการป้องกันนี้มีประสิทธิภาพดีพอที่จะต่อต้านผู้รุกรานชาวสเปนหลายพันคนในปี ค.ศ. 1550 ที่เข้ามาจากทางเหนือ จนต้องถอยทางทะเลไปทางคาบสมุทรไอบีเรีย

ระหว่างปี  ค.ศ. 1654 ปี  ค.ศ. 1660 เมื่อมีกรก่อสร้างป้อมปราการขนาดเล็กตามแบบของโวบ็องขึ้น ปราสาทแห่งเกาะอีเยอหมดความสำคัญลงไปและถูกรื้อทิ้งในปลายคริสต์ศตวรรษที่ 17 พร้อมกับปราสาทโบราณหลายปราสาทตามชายฝั่งทะเลของฝรั่งเศสตามพระบรมราชโองการของพระเจ้าหลุยส์ที่ 14 แห่งฝรั่งเศส ผู้ทรงกังวลว่าถ้ายังคงอยู่ในสภาพดีก็อาจจะเปิดโอกาสให้ฝ่ายศัตรูยึดและทำเป็นที่ตั้งมั่นได้

ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1890.
# น้ำขึ้นลง
thumb|น้ำลง
น้ำขึ้นลง (อังกฤษ: tide) เกิดขึ้นเนื่องจากอิทธิพลดึงดูดระหว่างโลกกับดวงจันทร์และดวงอาทิตย์ (อิทธิพลของดวงอาทิตย์มีน้อยกว่าดวงจันทร์ประมาณครึ่งหนึ่ง)

น้ำขึ้นเกิดใน 2 ส่วนของโลกคือ ส่วนที่หันเข้าหาดวงอาทิตย์หรือดวงจันทร์ และส่วนที่อยู่ห่างจากซีกโลกด้านตรงข้าม และเกิดน้ำขึ้นลงสูงสุดหรือน้ำเกิด (spring tide) เมื่อโลก ดวงจันทร์ และดวงอาทิตย์อยู่ในแนวเดียวกัน หรือทุก ๆ 2 อาทิตย์ คือ ขึ้น 15 ค่ำ และ แรม 15 ค่ำ และระดับน้ำขึ้นลงจะเปลี่ยนแปลงน้อยหรือน้ำตาย (neap tide) เมื่อดวงอาทิตย์ โลก และดวงจันทร์อยู่ในแนวตั้งฉากคือ วันขึ้น 8 ค่ำ และ แรม 8 ค่ำ

การเคลื่อนที่ขึ้นลงของน้ำบริเวณชายฝั่งทะเลก่อให้เกิดกระแสน้ำขึ้นลง (tidal current) ซึ่งอาจมีความเร็ว 7–8 กิโลเมตรต่อชั่วโมง ตอนน้ำขึ้นกระแสน้ำที่ไหลท่วมชายฝั่งต่ำหรือท่วมลำน้ำสายเล็ก ๆ นั้นเรียกว่า "น้ำท่วมฝั่ง" (flood tide) และช่วงกระแสน้ำลดต่ำลงจนบริเวณที่ถูกน้ำท่วมโผล่ขึ้นมาอีกเรียกกระแสน้ำนั้นว่า "น้ำหนีฝั่ง" (ebb tide) เราเรียกบริเวณที่ราบต่ำที่น้ำทะเลท่วมถึงซึ่งอาจเป็นดินหรือทรายก็ได้ ว่า "หาดโคลน" (tidal flat หรือ mud flat) หาดโคลนที่ประกอบด้วยดินโคลนมักมีวัชพืชที่ทนต่อน้ำเค็มขึ้นปกคลุมอยู่เรียกว่า "ลุ่มดินเค็ม" (salt marsh) หาดโคลนบางแห่งอาจมีสภาวะเหมาะสมจนเป็นแหล่งอาศัยที่สำคัญของหอยหลอดได้
# จังหวัดโอต-ลัวร์
โอต-ลัวร์  เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส ชื่อจังหวัดโอต-ลัวร์ตั้งตามชื่อแม่น้ำลัวร์ ตัวจังหวัดตั้งอยู่ทางใต้ตอนกลางของฝรั่งเศสโดยมีเลอปุย-อ็อง-เวอแลเป็นเมืองหลัก ใน ค.ศ. 2019 จังหวัดนี้มีประชากร 227,570 คนPopulations légales 2019: 43 Haute-Loire, INSEE

โอต-ลัวร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดโอแวร์ญ, ล็องก์ด็อก และลียอแน

สถานที่สำคัญและน่าสนใจในจังหวัดโอต-ลัวร์ ได้แก่ อาสนวิหารแม่พระรับสารแห่งเลอปุย-อ็อง-เวอแลซึ่งตั้งอยู่ที่เลอปุย-อ็อง-เวอแล

ประชากร
# จังหวัดมาร์น
มาร์น  เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อจังหวัดมาร์นตั้งตามชื่อแม่น้ำมาร์น ตัวจังหวัดตั้งอยู่ทางตะวันออกเฉียงเหนือของประเทศ โดยมีชาลง-อ็อง-ช็องปาญ (เดิมชื่อชาลง-อ็อง-มาร์น) เป็นเมืองหลัก จังหวัดนี้มีประชากร 566,855 คนใน ค.ศ. 2019Populations légales 2019: 51 Marne, INSEE

มาร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดช็องปาญ

สถานที่สำคัญและน่าสนใจในจังหวัดมาร์น ได้แก่ อาสนวิหารนักบุญสเทเฟนแห่งชาลง

ประชากร
พัฒนาการของจำนวนประชากรตั้งแต่ ค.ศ. 1801:
# จังหวัดเออเรลัวร์
เออเรลัวร์ (, ,) เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส จังหวัดเออเรลัวร์ตั้งชื่อตามชื่อแม่น้ำเออร์และแม่น้ำลัวร์ ตัวจังหวัดตั้งอยู่ทางตะวันออกเฉียงเหนือของฝรั่งเศสโดยมีชาทร์เป็นเมืองหลัก ใน ค.ศ. 2019 จังหวัดนี้มีประชากร 431,575 คนPopulations légales 2019: 28 Eure-et-Loir, INSEE

เออเรลัวร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดออร์เลอาแน, แปร์ช และชาร์แทร็ง

สถานที่สำคัญและน่าสนใจในจังหวัดเออเรลัวร์ ได้แก่ อาสนวิหารแม่พระแห่งชาทร์หรือปราสาทชาโตเดิง

ประชากร
# จังหวัดว็องเด
ว็องเด (,) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส ชื่อจังหวัดว็องเดตั้งตามชื่อแม่น้ำว็องเด ตัวจังหวัดตั้งอยู่ทางทิศตะวันตกของประเทศ โดยมีลาร็อชซูว์รียงเป็นเมืองหลัก ใน ค.ศ. 2019 จังหวัดนี้มีประชากร 685,442 คนPopulations légales 2019: 85 Vendée, INSEE

ประชากร
# ธรณีภาค
ธรณีภาค (มีรากศัพท์จากภาษากรีก "λίθος [lithos]" แปลว่า "หิน" และ "sphere" แปลว่า "โลก") เป็นชั้นหินแข็งSkinner, B.J. & Porter, S.C.: Physical Geology, page 17, chapt. The Earth: Inside and Out, 1987, John Wiley & Sons, ISBN 0-471-05668-5 ที่อยู่ส่วนนอกสุดของโลก ซึ่งรวมตั้งแต่ชั้นหินหนืดตอนบนและชั้นเปลือกโลก

 ธรณีภาคของโลก 
ชั้นธรณีภาคประกอบไปด้วยชั้นเปลือกโลกและชั้นหินหนืดตอนบน ซึ่งเป็นชั้นนอกสุดของโลกที่มีความแข็ง ธรณีภาควางตัวอยู่บนชั้นฐานธรณีภาคที่มีความอ่อนตัวกว่า ร้อนกว่า และลึกกว่า รอยต่อระหว่างชั้นธรณีภาคและชั้นฐานธรณีภาคจะแยกโดยดูจากลักษณะการตอบสนองต่อแรง ชั้นธรณีภาคเป็นชั้นที่มีความแข็งต่อเนื่องมาเป็นระยะเวลานานตามเวลาทางธรณีและสามารถแตกหักได้ แตกต่างจากชั้นฐานธรณีภาคที่มีความยืดหยุ่นกว่า 

ชั้นธรณีภาคแบ่งได้เป็น ธรณีภาคมหาสมุทร มีความสัมพันธ์กับแผ่นมหาสมุทรและรองรับพื้นที่ที่เป็นมหาสมุทรทั้งหมดของโลก มีความหนาประมาณ 50-100 กิโลเมตร และธรณีภาคพื้นทวีป มีความสัมพันธ์กับแผ่นทวีป มีความหนาตั้งแต่ 40-200 กิโลเมตร มีความดันน้อยกว่าธรณีภาคมหาสมุทร
# ดัดลีย์
ดัดลีย์ (Dudley, ออกเสียง) เป็นเมืองหลวงในภาคการปกครองมิดแลนด์สตะวันตกของอังกฤษ มีประชากรทั้งหมด 194,919. ตั้งแต่ปี ค.ศ. 1974 ได้รับเกี่ยวกับการบริหารในใจกลางกว้างของนครหลวงของดัดลีย์

 กีฬา 
ดัดลีย์ เป็นเมืองใหญ่ใน อังกฤษ ไม่เคยมีทีมไหนอยู่ในฟุตบอลลีก.-21474, 00.html The Guardian: Which is the smallest English town/city ever to have hosted a top-flight football team? And which is the largest never to have done so? (Accessed March 4, 2007)  เมืองสำคัญของฟุตบอลทีม ดัดลีย์ทาวน์เอฟซี และ ดัดลีย์สปอร์ตเอฟซี ไม่เคยก้าวหน้าไปถึงเซาเทิร์นลีก ทีมทั้งสองในขณะนี้อยู่ใน ระดับ 10 ของ ฟุตบอลลีกพีระมิด
# มุขป้อม
__NOTOC__

thumb|260px|ภาพวาดแสดงส่วนที่ยื่นออกมาจากกำแพงที่เรียกว่า “มุขป้อม”
thumb|260px|ป้อมดาวบูร์แตงจ์ (Bourtange), โกรนนิงเก็น, เนเธอร์แลนด์ ซึ่งเป็นประเภทป้อมที่ใช้ระบบ “มุขป้อม” อย่างเต็มที่
มุขป้อม  คือโครงสร้างที่ยื่นออกมาจากกำแพงเมืองหรือกำแพงปราสาทที่แบนราบของป้อมปราการ ที่ช่วยในการป้องกันการโจมตีจากข้าศึก และเป็นเครื่องมือสำหรับผู้ป้องกันปราสาทหรือเมืองในการโจมตีข้าศึกตรงที่เป็นกำแพงม่าน (Curtain wall) ระหว่างมุขป้อมสองมุข

มุขป้อมสร้างขึ้นเพื่อทำให้การป้องกันเมืองหรือปราสาทจากผู้รุกรานเป็นไปได้ง่ายขึ้น ป้อมปราการก่อนหน้าที่จะมีมุขป้อมจำกัดการป้องกันการโจมตีได้เพียงช่วงสั้นๆ ที่ผู้ป้องกันไม่อาจะมองเห็นจากกำแพงที่แบนราบได้ไกลเท่าใดนัก มุขป้อมแก้ปัญหาดังกล่าวโดยใช้ปืนใหญ่ที่ตั้งอยู่บนป้อมในการยิงโจมตีในรัศมีของกำแพงม่าน
# มูดะ
มูดะ  หมายถึง ความสูญเปล่าสิ้นเปลือง (Waste) โดยที่กิจกรรมใดๆ ที่กระทำขึ้นแล้วไม่ก่อให้เกิดมูลค่าเพิ่มถือว่าเป็นความสูญเปล่า 

ในการผลิต ความสูญเปล่าสามารถแบ่งออกได้เป็น 7 ประการ (7 Wastes) คือ
 Transportation lost  ความสูญเสียจากการขนย้ายมากเกินไป
 Inventory lost ความสูญเสียจากการมีวัสดุคงคลังมากเกินไป
 Motion lost ความสูญเสียจากการเคลื่อนไหวที่มากเกินไป
 Waiting lost ความสูญเสียจากการรอมากเกินไป
 Over production lost ความสูญเสียจากการผลิตมากเกินความต้องการ
 Over process lost ความสูญเสียจากการมีขั้นตอนการทำงานมากเกินความจำเป็น
 Defect lost ความสูญเสียจากการมีของเสียมากเกินไป
# เฟท
เฟท  อาจหมายถึง

 ดนตรี 
 ไบลด์ เฟท วงดนตรีบลูส์-ร้อก อังกฤษ ประกอบด้วยสมาชิก อีริก แคลปตัน, กินเกอร์ เบเกอร์, สตีฟ วินวูด และริกเกรช
 เฟท (อัลบั้มเดอะเคียว) ออกขายปี 1981
 เฟท (อัลบั้มจอร์จ ไมเคิล) อัลบั้มเปิดตัวในฐานะศิลปินเดี่ยวของนักร้องเพลงป็อปและโซลชาวอังกฤษ จอร์จ ไมเคิล ออกขายปี 1987
 "เฟท (เพลงจอร์จ ไมเคิล)" เขียนและร้องโดยจอร์จ ไมเคิล
 เฟท (ซิงเกิลลิมป์บิซกิต) เพลงทำใหม่จอร์จ ไมเคิลของวงลิมป์บิซกิต
 เฟท (อัลบั้มเฟท อีแวนส์) อัลบั้มเปิดตัวของนักร้องอาร์แอนด์บี โซล ชาวอเมริกัน เฟท อีแวนส์
 เฟท (อัลบั้มเฟท ฮิลล์) อัลบั้มของศิลปินคันทรี เฟท ฮิลล์ ออกขายปี 1998
 "เฟท (เพลงเซลีน ดิออน)" ซิงเกิลของซีลีน ดิออนในปี 2003 จากอัลบั้ม วันฮาร์ต
 เฟท (วงดนตรี)

 บุคคล 
 อดัม เฟท (1940 – 2003) นักร้องเพลงป็อปชาวอังกฤษ
 เฟท ฟอร์ธ (เกิดปี 1964) นักแสดงชาวอเมริกัน
 เฟท ฮิลล์ (เกิดปี 1967) นักร้องคันทรีและป็อปชาวอเมริกัน
 เฟท อีแวนส์ (เกิดปี 1973) นักร้องอาร์แอนด์บีชาวอเมริกัน
 พาโลมา เฟท (เกิดปี 1985) นักร้องและนักแสดงชาวอังกฤษ
# เทลอาวีฟ
เทลอาวีฟ-ยาโฟ (– Tel Aviv-Yafo ;  – Tall ʾAbīb - Yāfā) หรือมักเรียก เทลอาวีฟ  เป็นเมืองที่ใหญ่ที่สุดอันดับ 2 ของประเทศอิสราเอล มีประชากรราว 405,000 คน เป็นเมืองที่ตั้งอยู่บนชายฝั่งทะเลเมดิเตอร์เรเนียน ด้วยพื้นที่ 51.8 ตร.กม. (20.0 ตร.ไมล์)

เทลอาวีฟก่อตั้งในปี ค.ศ. 1909 บนเขตพื้นที่รอบนอกของเมืองท่าโบราณจัฟฟา (, Yafo; , Yaffa) ความเจริญของเทลอาวีฟได้ก้าวไปไกลกว่าเมืองจัฟฟาที่ในตอนนั้นเป็นของอาหรับอยู่ จนเทลอาวีฟและจัฟฟาถูกรวมเป็นเมืองเดียวกันในปี ค.ศ. 1950 สองปีหลังจากการก่อตั้งรัฐอิสราเอล นครสีขาวแห่งเทลอาวีฟได้รับการขึ้นเป็นมรดกโลกในปี 2003 ถือเป็นการรวมกลุ่มอาคารสถาปัตยกรรมสมัยใหม่ ที่ใหญ่ที่สุดในโลก

เทลอาวีฟเป็นเมืองเศรษฐกิจที่สำคัญและเป็นเมืองที่มั่งคั่งที่สุดในอิสราเอล เป็นที่ตั้งของตลาดหุ้นเทลอาวีฟและสำนักงานและศูนย์กลางการพัฒนาและวิจัยหลายแห่ง การที่เมืองมีชายหาด บาร์ คาเฟ่ ร้านอาหาร ร้านค้าราคาแพง ภูมิอากาศที่ดีและชีวิตคนเมือง ทำให้เป็นจุดหมายปลายทางของนักท่องเที่ยวทั้งในประเทศและต่างประเทศ และยังได้ฉายาว่า "เมืองที่ไม่เคยหลับ"One Tel of a great holiday (January 31, 2010), News of the World, Retrieved 2010–01–31

และยังเป็นเมืองหลวงการเงินของประเทศ และเป็นศูนย์กลางด้านศิลปะการแสดงและศูนย์กลางการค้า Cities in Transition. Ljubljana: Department of Geography, University of Ljubljana, pp. 183-194. เขตเมืองของเทลอาวีฟยังเป็นเมืองที่ใหญ่ที่สุดอันดับ 2 ของตะวันออกกลางด้านเศรษฐกิจ และเป็นเมืองที่มั่งคั่งที่สุดในโลกในอันดับที่ 17

 บุคคลที่มีชื่อเสียง 
 แดน เชชท์มัน - เขาได้รับรางวัลโนเบลสาขาเคมีประจำ พ.ศ. 2554 สำหรับ "การค้นพบควอซีคริสตัล"
 กิลอัด สุขเคอร์แมน - นักภาษาศาสตร์
# พระสุทธิสารวินิจฉัย (มะลิ บุนนาค)
พระสุทธิสารวินิจฉัย (25 กรกฎาคม 2439 - 16 ตุลาคม 2520) อดีตข้าราชการกระทรวงยุติธรรม ผู้เป็นเจ้าของที่ดินซึ่งได้บริจาคให้ทางราชการไทยเป็นสาธารณสมบัติเพื่อสร้างถนนสุทธิสารวินิจฉัย ซึ่งเป็นถนนสายสำคัญสายหนึ่งของกรุงเทพมหานครในปัจจุบัน

 ประวัติ 
นามเดิม มะลิ บุนนาค เป็นบุตรคนที่สองของ นายราชจินดา (อรุณ บุนนาค-ผู้สืบเชื้อสายจาก สมเด็จเจ้าพระยาบรมมหาพิไชยญาติ (ทัด)) กับ หม่อมหลวงแฉล้ม อิศรางกูร เกิดเมื่อวันเสาร์ ที่ 25 กรกฎาคม พ.ศ. 2439 (ปีวอก) ณ บ้านเลขที่ 251 ถนนกรุงเกษม ตำบลหัวลำโพง อำเภอปทุมวัน จังหวัดพระนคร มีพี่น้องร่วมบิดามารดา 4 คน คือ

 นางจรูญ สิทธิพยากรณ์
 พระสุทธิสารวินิจฉัย (มะลิ บุนนาค) 
 ขุนสิทธิเศรษฐกรรม (สิทธิ บุนนาค) 
 หลวงจรัสการคุรุกรรม (จรัส บุนนาค)

พระสุทธิสารวินิจฉัยสมรสกับนางสาวผ่องศรี เวภาระ ธิดาของขุนหลวงพระยาไกรสี (เปล่ง เวภาระ) กับคุณหญิงทองคำ ไกรสีห์ เมื่อปี พ.ศ. 2463 มีบุตรธิดาด้วยกัน 3 คน คือ

 คุณจิรายุวัต บุนนาค มี ทายาท เป็นหลานปู่ ของคุณพระสุทธิสารวินิจฉัย 2 คน คือ ดร. อนวัช และ กนกนพ บุนนาค
 คุณลาลีวัณย์ บุนนาค มี ทายาท เป็นหลานตา ของคุณพระสุทธิสารวินิจฉัย 2 คน คือ กฤตลักษณ์ และ รศ.อัจจิมา เศรษฐบุตร
 ศาสตราจารย์พิเศษมารุต บุนนาคอดีตประธานรัฐสภา และอดีตประธานสภาผู้แทนราษฎร อดีตประธานตุลาการศาลรัฐธรรมนูญ และเป็นรัฐมนตรีหลายกระทรวง มี ทายาท เป็นหลานปู่ ของคุณพระสุทธิสารวินิจฉัย 2 คน คือ มฤทุ และ รุจิระ บุนนาค

คุณพระสุทธิสารวินิจฉัย ย้ายมาอยู่ที่บ้านถนนประดิพัทธ์ ริมคลองประปา กรุงเทพมหานคร ตั้งแต่ ปี พ.ศ. 2484 และอาศัยอยู่กับบุตรธิดา ตลอดมาจนกระทั่งถึงอนิจกรรมในปี 16 ตุลาคม พ.ศ. 2520

 การศึกษา 
พระสุทธิสารวินิจฉัย เรียนจบชั้นมัธยมปลายภาคภาษาไทย และ มัธยม 6 พิเศษ ภาคภาษาอังกฤษ จากโรงเรียนเทพศิรินทร์

เข้าศึกษากฎหมายที่โรงเรียนกฎหมายของกระทรวงยุติธรรม ผ่านการสอบข้อเขียนได้ทั้งหมด ในปี พ.ศ. 2455 ขณะมีอายุเพียง 16 ปี แต่เนื่องจากอายุน้อยจึงไม่ได้รับอนุญาตให้สอบปากเปล่า จึงต้องกลับไปเรียนใหม่อีก 1 ปี จนสอบได้ในปี 2456 อายุเพียง 17 ปี แต่เนี่องจาก เกิดสงครามโลกครั้งที่หนึ่ง ทางกระทรวงฯ จึงไม่ได้ส่งไปศึกษาต่อที่ประเทศอังกฤษ แต่ท่านก็มีความรู้ภาษาอังกฤษแตกฉาน และได้สะสมตำรากฎหมายของประเทศต่างๆไว้มากมาย

 การรับราชการ 
 12 พฤศจิกายน 2456 เริ่มเป็นเสมียนฝึกหัด ในศาลฎีกา 
 27 เมษายน 2458 มีคำสั่งจากเสนาบดี ให้ไปฝึกหัดวิธีพิจารณาคดีที่ศาลแพ่ง และได้รับแต่งตั้งเป็น ผู้พิพาษารอง ศาลเมืองขอนแก่น ได้รับยศ รองอำมาตย์โท 
 22 เมษายน 2459 โปรดเกล้าฯแต่งตั้งเป็น ผู้พิพากษาศาลพระราชอาญา บรรดาศักดิ์เป็น หลวงพรหมประชา ขณะอายุเพียง 19ปีเศษ
 พ.ศ. 2463 ได้รับพระราชทานบรรดาศักดิ์เป็น พระศรีวิกรมาทิตย์ ตำแหน่งปลัดซ้ายของพระสมุหพระนิติศาสตร์ (ขณะนั้นคือ พระยามโนปกรณ์นิติธาดา) กรมพระนิติศาสตร์ กระทรวงวัง 
 2 กันยายน 2465 ได้ย้ายกลับเข้ากระทรวงยุติธรรม และได้รับโปรดเกล้าฯ ให้ย้ายไปเป็น อธิบดีผู้พิพากษาศาลจังหวัดตรัง
 6 ธันวาคม 2466 โปรดเกล้าฯเปลี่ยนนามบรรดาศักดิ์ จากพระศรีวิกรมาทิตย์ เป็น พระสุทธิสารวินิจฉัย เพื่อให้ตรงกับตำแหน่งผู้พิพากษาแห่งกระทรวงยุติธรรม จากนั้นโปรดเกล้าฯ ให้ย้ายกลับมาเป็นผู้พิพากษาศาลพระราชอาญา ตามเดิม 
 พ.ศ. 2467 กราบถวายบังคมลาออกจากราชการ ด้วยเหตุผลทางสุขภาพ เมื่ออายุได้เพียง 28 ปี
 พ.ศ. 2499 บริจาคที่ดินริมถนน พหลโยธิน ตอนสี่แยกสะพานควาย ให้เป็นสมบัติของราชการโดยยกให้เป็นถนนสาธารณะ และได้รับเกียรติตั้งราชทินนามเป็นชื่อถนนว่า "ถนนสุทธิสารวินิจฉัย" ซึ่งปรากฏเป็นที่รู้จักแก่ชาวกรุงเทพมหานครโดยทั่วไป จวบจนปัจจุบัน
# ภาคภูมิ วงษ์จินดา
ภาคภูมิ วงษ์จินดา  เกิดเมื่อวันที่ 13 พฤษภาคม พ.ศ. 2508 เป็นผู้กำกับภาพยนตร์ชาวไทย ก้าวเข้าสู่เบื้องหลังผู้ทำภาพยนตร์ จากการเป็นผู้กำกับศิลป์ให้กับภาพยนตร์เรื่อง ท่านขุนน้อยแห่งสยาม ซึ่งทำให้ได้รับรางวัลตุ๊กตาทอง พระสุรัสวดี จากนั้นเป็นผู้ช่วยผู้กำกับให้กับภาพยนตร์อย่างเรื่อง  แรงเป็นไฟละลายแค่เธอ,  ฝันติดไฟ หัวใจติดดิน, ดอกไม้ในทางปืน และ เชอรี่แอน  และยังเขียนบทภาพยนตร์เรื่อง ปอบ หวีด สยอง

ภาคภูมิได้เป็นผู้กำกับครั้งแรกกับภาพยนตร์เรื่อง ฟอร์มาลีนแมน รักเธอเท่าฟ้า (2547) กับสังกัดบาแรมยู ต่อมากับภาพยนตร์แนวระทึกขวัญเรื่อง รับน้องสยองขวัญ  (2548) และในปี 2550 กับภาพยนตร์ วิดีโอคลิป ในปี 2553 กับเรื่อง ใคร...ในห้อง นำแสดงโดยสินจัย เปล่งพานิช ผลงานภาพยนตร์ล่าสุดในปีพ.ศ. 2555 เรื่อง ชอบกดLIKEใช่กดLOVE นำแสดงโดย มอส ปฏิภาณ,ออม สุชาร์ , อัทธ์ อังกูร 

ผลงาน
ผลงานเขียนบท
 ปอบ หวีด สยอง (2544) 
 รับน้องสยองขวัญ (2548)
 บอดี้การ์ดหน้าเหลี่ยม ภาค 2 (2550)
 วิดีโอคลิป (2550)

 ผลงานกำกับ 
 ฟอร์มาลีนแมน รักเธอเท่าฟ้า (2547)
 รับน้องสยองขวัญ (2548)
 วิดีโอคลิป (2550)
 ใคร...ในห้อง (2553)
 ชอบกด LIKE ใช่กด LOVE (2555)
 ผีเข้า ผีออก (2556)
 ในม่านเมฆ (2556)
 หัวใจมีเงา (2558)
 เจ้าเวหา ตอน พิชิตแดนใจ  (2559)
# เซบัสเตียง เลอ แพร็สทร์ เดอ โวบ็อง
เซบัสเตียง เลอ แพร็สทร์ เดอ โวบ็อง และต่อมา มาร์ควิสแห่งโวบ็อง หรือเป็นที่รู้จักกันดีในชื่อว่า โวบ็อง (, ฟังเสียง Sébastien Le Prestre) (15 พฤษภาคม ค.ศ. 1633 - 30 มีนาคม ค.ศ. 1707) โวบ็องผู้มีตำแหน่งเป็นมาเรชาลเดอฟร็องส์ซึ่งเป็นตำแหน่งทางพลเรือนอันมีเกียรติที่มอบให้แก่ทหารผู้มีเกียรติคุณเป็นวิศวกรการทหารแนวหน้าของยุค โวบ็องมีชื่อเสียงจากทั้งในด้านความเชี่ยวชาญในการออกแบบและการทำลายระบบป้อมปราการ นอกจากนั้นโวบ็องก็ยังเป็นผู้ถวายคำแนะนำแก่พระเจ้าหลุยส์ที่ 14 ในด้านการปรับปรุงพรมแดนของฝรั่งเศสให้มีประสิทธิภาพในการป้องกันตนเอง และยังเป็นผู้ให้การตัดสินใจที่ค่อนข้างจะนอกแนวในการยุบภูมิภาคบางภูมิภาคเพื่อทำให้ภูมิภาคที่คงเหลืออยู่มีความแข็งแกร่งขึ้น ที่ทำให้ยากต่อการทลวงเข้ามาโดยข้าศึกจากประเทศเพื่อนบ้าน
# ประเทศแอลจีเรียในโอลิมปิกฤดูร้อน 1984
ประเทศแอลจีเรีย เข้าร่วมการแข่งขันโอลิมปิกฤดูร้อน 1984 ที่ลอสแอนเจลิส สหรัฐอเมริกา โดยประเทศนี้ได้รับเหรียญรางวัลโอลิมปิกเป็นครั้งแรกในการแข่งขันครั้งนี้

 ผู้ได้รับเหรียญรางวัล 

 เหรียญ  ชื่อ  กีฬา  รายการ  วันที่   มุสตาฟา โมสซา  มวยสากลสมัครเล่น  ไลท์เฮฟวีเวท ชาย     โมฮาเหม็ด ซาอุย  มวยสากลสมัครเล่น  มิดเดิลเวท ชาย  

 กรีฑา 

ประเภทลู่และถนน
นักกีฬารายการฮีทก่อนรองฯรอบรองฯชิงชนะเลิศผลอันดับผลอันดับผลอันดับผลอันดับอาลี บัคตา200 เมตร ชาย21.15ไม่ทราบ q21.35ไม่ทราบไม่ได้ผ่านเข้ารอบอาเหม็ด เบลเคสซัม800 เมตร ชาย1:47.5123 q1:48.11ไม่ทราบไม่ได้ผ่านเข้ารอบเมห์ดี ไอเดต1,500 เมตร ชาย3:53.92ไม่ทราบ ไม่ผ่านเข้ารอบรองชนะเลิศ แต่ไม่ได้เข้าชิงอับเดอร์ราห์มาเน มอร์เชลี1,500 เมตร ชาย 3:45.09 ไม่ทราบ ไม่ผ่านเข้ารอบรองชนะเลิศ แต่ไม่ได้เข้าชิงอับเดลราซัค บูนูร์5,000 เมตร ชาย13:51.52ไม่ทราบ Qcolspan=2 13:57.43ไม่ทราบไม่ได้ผ่านเข้ารอบโมฮาเหม็ด ไรอัด เบนฮัดดัดข้ามรั้ว 110 เมตร ชาย14.44ไม่ทราบไม่ได้ผ่านเข้ารอบอับเดลูอาฮับ เฟอร์กูนี20 กม. ชายcolspan=6 1:31:2426เบนามาร์ เคชคูเช่20 กม. ชายcolspan=6 1:34:1230

ประเภทลาน
นักกีฬารายการคัดเลือกชิงชนะเลิศระยะทางตำแหน่งระยะทางตำแหน่งฮาคิม โทมิขว้างค้อนชาย67.68ไม่ทราบไม่ได้ผ่านเข้ารอบ

 มวยสากลสมัครเล่น 

นักกีฬารายการ/รุ่นรอบที่ 1รอบที่ 2รอบที่ 3ก่อนรองฯรอบรองฯชิงชนะเลิศคู่แข่งผลคู่แข่งผลคู่แข่งผลคู่แข่งผลคู่แข่งผลคู่แข่งผลอันดับมุสตาฟา คูเชนแบนตัมเวทชายแพ้ 0–5ไม่ได้ผ่านเข้ารอบอัซเซดีน เสดเฟเธอร์เวทชายแพ้ RSC ยก 2ไม่ได้ผ่านเข้ารอบอาเหม็ด ฮัดจาลาไลท์เวลเตอร์เวทชายชนะ RSC ยก 2แพ้ 1-4ไม่ได้ผ่านเข้ารอบคาเมล อับบูดเวลเตอร์เวทชายชนะ 5-0แพ้ 1-4ไม่ได้ผ่านเข้ารอบโมฮาเหม็ด ซาอุยมิดเดิลเวทชายชนะ RSC ยก 2ชนะ 4-1แพ้ 0-5ไม่ได้ผ่านเข้ารอบมุสตาฟา โมสซาไลท์เฮฟวีเวทชายชนะ 5-0ชนะ 5-0แพ้ 0-5ไม่ได้ผ่านเข้ารอบโมฮาเหม็ด บูชิเช่เฮฟวีเวทชายแพ้ 0-5ไม่ผ่านเข้ารอบก่อนรองชนะเลิศ แต่ไม่ได้เข้าชิง

 แฮนด์บอล 

 ประเภททีมชาย 
รายชื่อทีม
 โอมาร์ อาเซบ
 ยัฟฟาร์ เบลโฮซีน
 อับเดลคริม เบนด์เยมิล
 อับเดสเสลาม เบนมากซูลา
 บราฮิม บูดราลี
 มูราด บุสเซบต์
 มุสตาฟา โดบัลลาห์
 อาลูโซฟิอาเน ดราอูซี
 โฮซีน เลดรา
 คาเมล เมาด์จ
 มูลูด เมฆาซ
 ซีน โมฮาเหม็ด เซกีร์
 ราชิด โมครานี
 คาเมล โอเชีย
 อัซซิดีน อูฮิบ

รอบคัดเลือก

ชิงอันดับที่ 11